钦定古今图书集成/理学汇编/学行典/第223卷 > 许光岳
## 钦定古今图书集成/理学汇编/学行典/第223卷 > 许光岳

按《南靖县志》：“许光岳，字分淑。父鲤，选明经，廷试，没于
京师。光岳闻讣，恸绝而甦，即徒步奔丧，水陆万里，备
历艰辛，哀痛护榇无少懈。天启乙丑，成进士，任丹阳
尹，历升户曹。事母尢孝谨。每以父没，禄不逮养，与人
言辄流涕。凡岁俸所入，悉置田以供祖父烝尝。馀分
惠弟昆，一毫不自私。尝广建一宇，中为祀室，两旁兄”
弟以次列居，三十馀年，内外无闲言，迄今乡人犹称
其“孝友”云。